Hududlardan 8 oyda 33 802 kishi Toshkent shahriga doimiy yashash uchun ko‘chib kelgan. Foto: Kun.uz 2022 yil yanvar-avgust oylarida respublikaning boshqa hududlaridan Toshkent shahriga doimiy yashash uchun ko‘chib kelganlar soni 33 802 kishini tashkil etgan. Davlat statistika qo‘mitasi ma’lumotlariga ko‘ra, bu ko‘rsatkich o‘tgan yilning mos davriga nisbatan 4 572 kishiga kamaygan. Qayd etilishicha, Toshkent shahriga ko‘chib kelganlar orasida erkaklar – 15 967 kishini, ayollar – 17 835 kishini tashkil qilgan.